ཝང་ཆི་ཧྲན་གྱིས་གྲོས་ཚོགས་ལ་མགོ་འཛིན་མཛད་སྐབས་གསུངས་རྒྱུར།སྤྱི་ཁྱབ་ཧྲུའུ་ཅི་ཞིས་ཅིན་ཕིང་གྱི་གསུང་བཤད་གལ་ཆེན་དེས་ཏང་དང་རྒྱལ་ཁབ་ཀྱི་ཁྱོན་ཡོངས་ཀྱི་མཐོ་ཚད་ནས་ཏང་སྲོལ་སྲིད་གཙང་འཛུགས་སྐྲུན་དང་རུལ་སུངས་ལ་ངོ་རྒོལ་བྱེད་པའི་གནས་བབ་ལ་དབྱེ་ཞིབ་ཟབ་མོ་བྱས་ཡོད་པ་དང་།དེང་སྐབས་དང་ཕྱིན་ཆད་ཀྱི་དུས་སྐབས་ཤིག་གི་སྤྱིའི་རེ་བ་དང་ལས་འགན་གཙོ་བོ་གསལ་བོར་བསྟན་ཡོད།གསུང་བཤད་ཀྱི་ལྟ་བ་གསལ་བ་དང་ལངས་ཕྱོགས་བརྟན་ལ།བླང་དོར་གྱི་གནས་གསལ་བོར་བསྟན་ནས།ཕྱོགས་ཡོངས་ནས་ཏང་བཅོས་སྐྱོང་ནན་མོ་བྱེད་པའི་འདུ་ཤེས་དྲག་པོ་གསལ་བོར་མངོན་ཡོད་པ་དང་།བླ་ན་མེད་པའི་ཏང་གཤིས་སྤྱོད་བཟང་དང་འགན་ཁུར་ཕོད་པའི་སྙིང་སྟོབས་གསལ་བོར་མཚོན་ཡོད།སྤྱི་ཁྱབ་ཧྲུའུ་ཅི་ཞིས་ཅིན་ཕིང་གྱི་གསུང་བཤད་གལ་ཆེན་གྱི་དགོངས་དོན་སློབ་སྦྱོང་དང་དྲིལ་སྒྲོགལག་བསྟར་བཅས་བྱེད་པ་ནི་ཏང་ཡོངས་ཀྱི་ཆབ་སྲིད་ལས་འགན་གལ་ཆེན་ཞིག་ཡིན་པས།རིམ་པ་སོ་སོའི་ཏང་ཨུ་དང་སྒྲིག་ཁྲིམས་ཞིབ་བཤེར་ཨུ་ཡོན་ལྷན་ཁང་གིས་མྱུར་དུ་སློབ་སྦྱོང་དང་བརྒྱུད་སྒྲོག་བྱེད་པ་དང་།དོན་དངོས་དང་འབྲེལ་ཏེ་ལག་ལེན་ལ་མཛུབ་སྟོན་དང་བྱ་བར་སྐུལ་འདེད་བྱེད་དགོས།སྤྱི་ཁྱབ་ཧྲུའུ་ཅི་ཞིས་ཅིན་ཕིང་གྱི་ཐུགས་རེ་བློ་ཐག་རྦད་ཆོད་སྒོས་དངོས་འབེབས་བཟང་བོ་བྱས་ཏེ།ཏང་སྲོལ་སྲིད་གཙང་འཛུགས་སྐྲུན་གྱི་འགན་འཁུར་གཙོ་བོ་དང་ལྟ་རྟོག་འགན་འཁྲི་ཕྲག་ཏུ་བླངས་ནས།སྒྲིག་ཁྲིམས་འཛུགས་སྐྲུན་ལ་ཤུགས་སྣོན་པ་དང་།ཏང་གི་ཆབ་སྲིད་སྒྲིག་ཁྲིམས་དང་ཆབ་སྲིད་སྒྲིག་ལམ་ནན་འཛིན་བྱེད་པ།བློ་ཐག་རྦད་ཆོད་ཀྱིས་སྲོལ་ངན་བཞི་ཡོ་བསྲང་བྱེད་པ་དང་།རུལ་སུངས་རྒྱ་ཡན་དུ་འགྲོ་བར་སྔོན་འགོག་བྱེད་པ།ལམ་ལུགས་འཛུགས་སྐྲུན་ལ་ཤུགས་སྣོན་པ་དང་ཏང་ནང་ཁུལ་གྱི་ལྟ་རྟོག་ནུས་པ་ཇེ་ཆེར་བཏང་ནས་ཏང་སྲོལ་སྲིད་གཙང་འཛུགས་སྐྲུན་དང་རུལ་སུངས་ལ་ངོ་རྒོལ་བྱེད་པའི་བྱ་བ་རྒྱུན་ཆད་མེད་པར་གཏིང་ཟབ་ཏུ་སྤེལ་དགོས་ཟེར།